Incident în această dimineaţă, la intrarea în Parcul Carol din Capitală. Implicat a fost unul dintre poliţiştii din coloana oficială a preşedintelui Francois Hollande.

Un agent SPP a căzut cu motocicleta chiar în timp ce coloana oficială a președintelui francez intra în Parcul Carol. El a fost ajutat de un agent de la Poliția Rutieră.

Agentul SPP nu a fost rănit.

Motociclistul a alunecat pe carosabilul umed, asta pentru că strada a fost spălată dimineață de către angajații primăriei.

Preşedintele Franţei, Francois Hollande, a ajuns azi-noapte în Bucureşti. El a fost întâmpinat pe aeroportul "Henri Coandă" de o delegaţie din care a făcut parte şi ambasadorul României în Franţa, Luca Niculescu. Este pentru prima dată când actualul lider de la Élysée vine la noi în ţară.

Hollande se va întâlni în această dimineaţă cu preşedintele Klaus Iohannis. Prima oprire este însă în Parcul Carol, unde depune o coroană la monumentul Soldatului Necunoscut.